[{"text_idx": "#000000", "text": "Nele-Eva Steinfeld, muusikaajakirjanikOct 19, 2021"}, {"text_idx": "#000001", "text": "Ateenas avati vastuoluline Maria Callase kuju"}, {"text_idx": "#000002", "text": "Maria Callase kuju avamine Ateenas on toonud kaasa nii ooperiso\u0303prade kui ka kultuurikriitikute kriitikatulva. Leitakse, et kujul pole lauljannaga sarnasust, kuna ta on ja\u0308a\u0308dvustatud ta\u0308iesti ebadramaatiliselt ning talle mitte iseloomuliku kehahoiakuga ka\u0308ed ru\u0308pes. See 1,8 meetri ko\u0303rgune kuldne kuju asub Akropolise jalamil munakivisillutisega Dionysios Areopagitise puiesteel Rooma amfiteatri vastas, kus Callas tegi oma esimesi professionaalseid etteasteid. Taies on Ateena kaunite kunstide kooli skulptuuriprofessori Aphrodite Liti to\u0308o\u0308, selle tellis Maria Callase Kreeka selts, kes soovis diivale enne tema 100. su\u0308nniaastapa\u0308eva 2023. aastal sobivat ma\u0308lestusma\u0308rki. Kunstnik u\u0308tles, et ta vo\u0303ttis oma to\u0308o\u0308 aluseks foto, kus Callas esines La Scalas ja millel on esindatud kreekapa\u0308rased jooned, dooria stiil ja lihtsus."}, {"text_idx": "#000003", "text": "Pa\u0308rast skulptuuri avalikustamist to\u0303usis sotsiaalmeedias nurin, mo\u0303ned vo\u0303rdlesid taiest Oscari kuldkujukesega. Avaldati arvamust, et skulptuur ei ole suutnud edasi anda ei Callase va\u0308ljendusrikkust laval ega tema glamuuri pa\u0308riselus. Maria Callase Kreeka seltsi asutaja Liana Skourli leiab, et kriitika on ta\u0308iesti ebao\u0303iglane, o\u0308eldes, et kuju oli mo\u0303eldud edasi andma pigem Callase kreekalikkust kui tema glamuuri. \u201cKuulsa artisti sisemist kirge kujutada on iga skulptori jaoks raske. Olime valmis la\u0308rmiks ja ka\u0308raks, aga midagi sellist me ei oodanud.\u201d"}]